З  А П  И  С  Н  И  К

Од триесет и третата редовна седница на Советот на општина Чешиново-Облешево, одржана на ден 29.02.2024 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Филип Јосев, Иван Андонов, Стојан Ангелов, Франческо Наков, Орце Митров,  Саше Донев, Славе Донев и Сане Стојанов 
Отсутни: Анита Колева и Боби Ѓоргиев
Присутни и: Дејан Анакиев – директор на ЈПКД „Облешево“ и Ива Стефанова – советник за нормативно-правни работи.
Записникот го води Драгица Горгиевска – Раководител на одделение за нормативно - правни работи

	Се стави на разгледување Записникот од триесет и втората редовна седница.
	Забелешки на Записникот од триесет и втората редовна седница:
	-Сане Стојанов
	Не е забелешка, кај точка 16 дискусијата за улицата во Чифлик, мислам дека Градоначалникот рече дека моментално се праве техничка документација.
	-Драгица Горгиевска
	Можеби при фаќањето на забелешките од дискусијата погрешно го имам протолкувано и запишано она што го кажал Градоначалникот.

	Се премина на гласање.
	Со 9 гласа ЗА се усвои Записникот од триесет и втората редовна седница
	
	За триесетат и третата редовна седница Претседателот го предложи следниот:


Дневен ред,

1. Информација за остварени приходи и трошиоци во управување со водоводите во населените Спанчево и Кучичино во 2023 година
2. Извештај за реализирање на Програмата за социјалната заштита во Општина Чешиново-Облешево во 2023 година
3. Извештај за реализирање на Програмата за награди и подароци во основното и предучилишното образование и воспитание во општина Чешиново-Облешево за 2023 година
4. Извештај за реализација на Програмата за уредување на градежно земјиште за 2023 година
5. Извештај за реализација на Програмата за изработка на Урбанистички планови, Урбанистичко планска документација и урбанистичко проектна документација за 2023 година, на подрачјето на општина Чешиново-Облешево
6. Предлози, прашања и барања

	
	Се премина на усвојување на Дневниот ред.
Истиот се усвои со 9 гласа ЗА.


1 Точка (Информација за остварени приходи и трошиоци во управување со водоводите во населените Спанчево и Кучичино во 2023 година)

-Дејан Анакиев
Даде објаснување на писмената Информација.
-Сане Стојанов
Едно мало појаснување дали ова се фактурирани суми а ненаплатени средства?
-Дејан Анакиев
Тоа е вкупно побарување кое го има ЈПКД „Облешево“
-Сане Стојанов
Дали може да се види колку од овие суми се ненаплатени?
-Дејан Анакиев
Овде е дадено побарувањето на ЈПКД „Облешево“, значи не е наплатено. Ние треба да работиме, сите кои должат ќе бидат тужени. Комуналната такса за изнесување на смет треба да се покачи, од Советот ќе побараме со аргументи да донесе нова Одлука. Горивото наскапна, сметот го носеме на депонијата во Кочани. 20 денари од кубик вода беше многу мала сума.
-Слаџана Ангелова
Зошто и тој што плаќа да биде казнет поради оние што не плаќаат.
-Сане Стојанов
Значи јас како што разбрав ова е фактурирано и платено и неплатено. Пред некоја седница на Совет побарав со Одлука да се обврзат даночните корисници кога ќе дојдат во општината поради некој превод или слично барање, како обврска да им се даде прво да ги измират и давачките кон Јавното Претпријатие. Ми кажаа дека таа Одлука била незаконска. Исто да донесеме и Одлука за сезонските работници без разлика што се распишани изборите, тие луѓе се неопходни за функционирање на Јавното Претпријатие.
Ќе изразам и јавна благодарност до Директорот што за празникот св.Трифун ни излезе во пресрет на Нашите барања.
Само уште еднаш да кажам и за цевката кај пречистителната станица која е скршена од страна на Водната заедница и водата тече во јазот.
-Дејан Анакиев
Прв пат слушам за тоа, ќе ја санираме.
-Драгица Горгиевска
Од денот на распишување на изборите постои законска пречка да се ангажираат сезонски работници.

По диксусијата се премина на гласање.
Со 9 гласа ЗА се донесе Заклучок за усвојување на Информацијата.

2 Точка (Извештај за реализирање на Програмата за социјалната заштита во Општина Чешиново-Облешево во 2023 година)

-Сане Стојанов
Од Писмениот Извештај гледам дека согласно Програмара биле планирани 600.000,00 денари, а искористени односно одобрени средства со Одлука се 109.440,00. Значи внимвано е да не се надмине сумата која ја имаме усвоено со Програмата.
Колку што знам оваа година немаше социјални пакети, а сметам дека требаше да има. Тоа се минимални средства за тие луѓе.
Нашите Одлуки се базираа согласно финансиските можности на општината.

Се премина на гласање.
Од вкупно 8 присутни членови на Советот во просторијата за време на гласањето Едногласно се донесе Одлука за усвојување на Извештајот.

3 Точка (Извештај за реализирање на Програмата за награди и подароци во основното и предучилишното образование и воспитание во општина Чешиново-Облешево за 2023 година)

Без дискусија од вкупно 8 присутни членови на Советот во просторијата за време на гласањето Едногласно се донесе Одлука за усвојување на Извештајот.

4 Точка (Извештај за реализација на Програмата за уредување на градежно земјиште за 2023 година)

-Иван Андонов
Во врска со реконструкцијата на улицата Маршал Тито во Чешиново, дали ќе има и втора фаза?
-Ива Стефанова
Реконструкцијата на улицата е со исти параметри како и улицата Христијан Тодоровски Карпош. Ќе има напоредно и атмосферска канализација и затоа е со повисока вредност. Тоа го бараше донаторот. Ако останат средства може да се дозволи за плус некој метар од улицата меѓутоа сега засега не би знаела да Ви кажам. Ние не одлучуваме.
-Франческо Наков
А за 1ви Мај во Спанчево до каде е постапката.
-Ива Стефанова
Во Спанчево нема Урбанистички план и согласно последните насоки на инспекцијата за урбанизам нема да може да издадеме Одобрение за градба и нема да може да се реконструира таа улица.
-Франческо Наков
Сакаш да кажеш дека она што го кажа Градоначалникот дека од средствата од продажба на објектите тие средства нема да се наменат за реконструкција на 1ви Мај, ние сме излажани да гласаме.
-Славе Донев
Од каде сега ова. Цело село е на нозе со продажба на тој објект. Нека се поништи продажбата.
-Саше Донев
Во Уларци се прокопаа многу улици со изградба на канализацијата, кој треба да ги санира? Изведувачот на народот кажува дека општината не му префрлила средства.
-Ива Стефанова
Инвеститор не е општината и тоа се лаги што ги кажува Изведувачот. Тој треба да санира се што има ископано.
-Слаџана Ангелова
Техничка документација за парк во Облешево?
-Ива Стефанова
Да, изготвена е нова Техничка документација за реконструкција на паркот во Облешево. За реализација не знаеме кога.
-Слаџана Ангелова
Во Чифлик има Урбанистички план, средствата од продажбата ако не може во Спанчево да се искористат за во Чифлик.
[bookmark: _GoBack]
-Сане Стојанов
Мислев дека Градоначалникот ќе присуствува на оваа седница. Свесен сум дека ова е само Извештај. Ова е новитет за Урбанистички планови а јас сакав да предложам да се изгради околу 200метри пат околу црквата.
-Ива Стефанова
Да видиме дали ќе може со Урбанистички прокект само за тој дел да се издаде Одобрение за градење.

Се премина на гласање.
Од вкупно 8 присутни членови на Советот во просторијата за време на гласањето Едногласно се донесе Одлука за усвојување на Извештајот.


5 Точка (Извештај за реализација на Програмата за изработка на Урбанистички планови, Урбанистичко планска документација и урбанистичко проектна документација за 2023 година, на подрачјето на општина Чешиново-Облешево)

-Ива Стефанова
Ова се Урбанистички Планови кои ги имаат финансирано Барателите.

Без дискусија од вкупно 8 присутни членови на Советот во просторијата за време на гласањето Едногласно се донесе Одлука за усвојување на Извештајот.

6 Точка  (Предлози, прашања и барања)

-Сане Стојанов
Еден усмен Извештај околу организацијата и одржувањето на св.Трифун. Се протече во најдобар можен ред. Една благодарница од Иницијативниот одбор до Градоначалникот.
Средствата кои ги одобри општината ги потрошивме за трката. Истите не стигнаа но благодарност и за тие средства. Оваа година прв пат служевме и манџа во ресторанот и искрено срцето ми беше полно од глетката.
Доколку може да се издвои катот посебно е делот доле ресторанот нека се даде на продажба, еве јас ќе бидам за.
Ако некој го интересира нешто повеќе околу св. Трифун нека праша.


	Со исцрпување на Дневниот ред заврши триесет и третата редовна седница.
	Седницата заврши во 10.30 часот.
           
                                                       



                                                                          Совет на општина Чешиново-Облешево
                                                                                                Претседател
                                                                                                Орце Митров

